**MÖVZU № 11. DƏRS TƏLİMİN ƏSAS TƏŞKİL FORMASIDIR.**

**DƏRSİN TİPLƏRİ, MƏRHƏLƏLƏRİ VƏ DƏRSƏ VERİLƏN TƏLƏBLƏR**

**PLAN:**

**1.** Dərs təlimin əsas təşkili formasıdır;

**2.** Dərsin tipləri;

**3.** Dərsin mərhələləri;

**4.** Dərsə verilən tələblər.

**1.** Ümumtəhsil məktəblərində təlim və tərbiyənin əsas təşkilat forması **dərsdir**. Dərs təlim prosesində mühüm yer tutur. Dərsin bır sıra **əlamətləri** vardır:

**1.** Dərs təlim prosesinin müəyyən zaman fasiləsi ilə məhdudlaşan bitkin bir hissəsidir. Dərsdə konkret təlim-tərbiyə vəzifələri yerinə yetirilir;

**2.** Hər bir dərs cədvələ daxil edilir;

**3.** Dərsdə şagirdlər bilik, bacarıq və vərdişlərə yiyələnir və tərbiyə olunurlar;

**4.** Dərs bütün şagirdlər üçün zəruridir;

**5.** Dərsdə müəllimlərlə şagirdlərin birgə fəaliyyəti vəhdətdə həyata keçirilir;

**6.** Dərsdə müəllimin rəhbərliyi təmin edilir və s.

Beləliklə, dərsə belə bir **tərif** verilir: müəllimin rəhbərliyi altında eyni yaşlı şagirdlərlə sabit cədvəl əsasında təşkil edilən, şagirdləri bilik, bacarıq və vərdişlərlə silahlandıran və tərbiyə edən məşğələ formasına **dərs** deyilir.

Dərs müəllimin bütün fikirləri və hisslərini əks etdirir. Dərs müəllim-şagird münasibətlərinin güzgüsüdür.

Bilik, bacarıq və vərdişlər, əsasən, dərsdə verilir, şəxsiyyətin ahəngdar tərbiyəsinin də əsası (zehni, ideya-mənəvi, estetik, əmək, fiziki və b.) dərslərdə qoyulur. Buna görə də dərs təlimin və tərbiyənin əsas təşkili forması sayılır. Pedaqoji ədəbiyyatda belə bir haqlı müqayisə aparılır ki, günəş bir damla suda əks olunduğu kimi, təlimin bütün cəhətləri də dərsdə əks olunur. Buna görə də müəllim dərsin nəzəriyyəsi və təcrübəsinə yaxşı yiyələnməli, onu müasir tələblər əsasında qurmağa çalışmalıdır.

**Dərs** sinif şəraitində sabit tərkibdə müəyyən rejimlə cərəyan edən, müəllim və şagirdlərin bilavasitə qarşılıqlı fəaliyyətinə əsaslanan təlimin məqsədyönlü kollektiv təşkili formasıdır.

Dərs təlimin digər formaları üçün bünövrə təşkil edir: dərsdə material nə qədər yaxşı mənimsənilərsə, digər formaların (ev tapşırıqları, seminar məşğələləri, əlavə məşğələlər və s.) da səmərəsi yüksək olar.

**2.** Dərsi lazımi səviyyədə qurmaq üçün onun tiplərini bilmək və düzgün təşkil etmək lazımdır. Dərsin tipləri dərsdə yerinə yetirilən əsas didaktik məqsədə görə müəyyən olunur. Dərsin **aşağıdakı tipləri** fərqləndirilir:

**1.** Yeni bilik öyrədən dərs;

**2.** Təkrarlama dərsləri;

**3.** Yoxlama dərsləri;

  **4.** Çalışma dərsləri;

**5.** Qarışıq dərslər;

**6.** Məktəb mühazirəsi.

**1.** **Yeni bilik öyrədən dərs.** Bu dərs topinin məqsədi şagirdlərin yeni materialı mənimsəməsinə xidmət edir. Bunun üçün məktəblilər yeni materialın və hərəkətlərin mənimsənilməsi, müstəqil axtarıcılıq işləri və s. kimi didaktik vəzifələrin icra olunmasına daxil edilir.

**2. Təkrarlama dərsləri.** Bu dərs tipi **iki mühüm didaktik vəzifəni** həll etməyə xidmət edir. **Bunlardan biri** şagirdlərin mənimsədikləri nəzəri biliklərin səviyyəsini müəyyən etməkdirsə, **ikincisi,** proqram materialının necə mənimsənilməsini, praktikaya tətbiq olunmasını aydınlaşdırmaqdır. Belə dərslər şagirdləri psixoloji cəhətdən stimullaşdırır, bilikləri konkret sistemdə dərk etməyə yönəldir.

**3. Yoxlama dərsləri.** Bu dərs tipinin məqsədi şagirdlərin mənimsədikləri biliklərin yoxlanması və möhkəmləndirilməsi məqsədindən ibarətdir. Adətən bölmənin sonunda aparılır. Ədəbiyyat fənnindən inşa, riyaziyyat fənnindən yoxlama işlərinin aparılması bu sıraya daxildir.

**4. Çalışma dərsləri.** Burada cümlə təhlilinə, tapşırığın icrasına zaman ayrılır ki, bu iş də 45 dəqiqə arzində yerinə yetirilir.

**5. Qarışıq dərslər.** Bu dərslər bəzən **mürəkkəb dərs** də adlanır. Dərs tipinin adı XIX əsrdə yaşamış alman pedaqoqu İ.Herbartla bağlıdır. Herbart təlimin dörd formal pilləsini irəli sürmüşdür. Başqa sözlə, dərs onun müəyyən etdiyi dörd pillə üzrə aparılmalıydı. Herbart həmin pillələri **aydınlıq, assosiasiya, sistem və metod** adlandırırdı. Qarışın dərsin səmərəli olamsı dərsin məqsədinin dəqiq müəyyən edilməsindən ibarətdir.

**6. Məktəb mühazirəsi.** Mühazirə 30-35 dəqiqə ərzində aparılır, şərhin elmiliyi ilə səciyyələnir. Məktəb mühazirəsi öz quruluşuna, tədris materialının məntiqi şərhinə, biliklərin verilməsi sisteminə görə digər təlim metodlarından fərqlənir. Məktəb mühazirəsində müəllim yalnız şagirdlərə elmi məlumatları çatdırmaqla kifayətlənmir, habelə onlarda dinləmək mədəniyyətini tərbiyə edir, qeydlər aparmaq, plan tutmaq bacarıqları da formalaşdırır.

**3.** Hər bir dərs tipinin özünəməxsus quruluşu vardır. Məsələn, yeni bilik verən dərs tipinin təxmini quruluşu belədir:

**1.** Ev tapşırığının yoxlanması, qiymətləndirmə;

**2.** Yeni mövzu ilə bağlı müstəqil iş;

**3.** Mövzunun həyati əhəmiyyətinin izahı (motivləşdirmə);

**4.** Yeni mövzunun mənimsədilməsi;

**5.** Yeni materialın möhkəmləndirilməsi;

**6.** Dərsə yekun vurulması və ev tapşırığının izahı.

Dərsin quruluşu, mərhələlərin miqdarı və ardıcıllığı təxminidir. Fənn, mövzu və sinifdən, dərsin məqsədindən, şagirdlərin səviyyəsindən asılı olaraq dərslər müxtəlif variantlarda qurula bilər. Canlı və yaradıcı proses olan dərsi heç bir universal, standart quruluşla məhdudlaşdırmaq olmaz.

**Müasir dərsin mərhələləri:**

1. **Мотивасийа** (проблемин гойулмасы , фярзиййянин иряли сцрцлмяси);
2. **Тядгигат апарылмасы** (фярзиййяляри йохламаг цчцн фактларын ахтарылмасы);
3. **Мялумат мцбадиляси** (ялдя едилмиш мялуматларын тягдим олунмасы);
4. **Мялумат мцзакиряси вя тяшкили** (мялуматын мцзакиряси, тяснифи, ялагяляндирилмяси);
5. **Нятиъялярин чыхарылмасы** (нятиъялярин фярзиййялярля мцгайисяси вя онларын тясдиг олуб-олмамасы щагда нятиъялярин чыхарылмасы);
6. **Продуктив** (йарадыъы) **тятбигетмя;**
7. **Гиймятляндирмя вя йа Рефлексийа** (щяр мярщялядя апарыла биляр).

**4.** Dərsə verilən tələblər çoxdur. Onları **iki qrupa** bölmək olar: **ümumi və xüsusi tələblər.**

**Dərsə verilən ümumi tələblər** təlim prinsiplərində ifadə olunmuşdur. Dərsdə didaktik prinsiplər (həyatla əlaqə, elmilik, sistematiklik, şüurluluq və fəallıq, əyanilik, müvafiqlik, fərdi yanaşma və s.) kompleks şəkildə həyata keçirilməlidir.

**Xüsusi tələblər** isə bilavasitə dərslə bağlı tələblərdir. Onları aşağıdakı **əsas qruplara** bölmək olar:

**1.** Dərsdə yüksək təhsil, inkişaf və tərbiyə səmərəsi əldə edilməlidir. Hər bir fəaliyyət nəticə ilə ölçülür. Dərsdə təhsil, tərbiyə və inkişaf vəzifələri vəhdətdə həyata keçirilməli, real nəticələr əldə edilməlidir. Proqram materialı dərsdə mənimsənilibsə, şagirdlər müəyyən ideya-mənəvi keyfiyyətlərə və zehni qabiliyyətə yiyələnibsə, belə dərsi yaxşı dərs hesab etmək olar.

**2.** Dərsdə təlim materialının optimal məzmunu müəyyən edilməlidir. Müəllim dərsin qarşısında duran məqsəd və vəzifələrdən, şagirdlərin hazırlıq səviyyəsindən çıxış edərək, öyrənilən materialın həcmini, çətinlik dərəcəsini, başlıca məsələlərini, fənlərarası əlaqə imkanlarını müəyyənləşdirməli, dərs zamanı məzmunun mənimsənilməsinə nail olmalıdır.

**3.** Dərsdə səmərəli metodik variant seçilib, tətbiq edilməlidir. Dərsin məqsəd və məzmununa, şagirdlərin dərketmə imkanlarına uyğun olaraq müvafiq metod və vasitələr kompleksi müəyyənləşdirilir. Dərs o zaman səmərəli olur ki, müəllim biliyi hazır şəkildə şərh etməsin, şagirdləri fəal axtarışlara cəlb etsin, onların müstəqil fikrini oyatsın. Bu məqsədlə dərsdə problem vəziyyət yaratmaq, evristik müsahibə və diskussiyalar aparmaq, kitab üzərində yaradıcı iş təşkil etmək, təfəkkürə qida verən məntiqi metodlara (müqayisə, təhlil-tərkib, ümumiləşdirmə və s.) istinad etmək yaxşı nəticə verir. İki paralel sinifdə eyni mövzuda, eyni metodik variantda keçilən dərs müxtəlif nəticə verir: bir sinifdə müəllimin dərsi alınır, digərində yox.

**4.** Dərs təşkilati cəhətdən mütəşəkkil və çevik olmalıdır. Dərs təşkilati mütəşəkkilliyi ilə seçilməlidir: vaxtında başlanmalı, yüksək intizama əsaslanmalı, optimal tempdə olmalı, intensiv qurulmalıdır (yəni az vaxtda yüksək nəticə əldə edilməlidir).

**5.** Dərsdə əlverişli psixoloji iqlim, müsbət emosional vəziyyət yaradılmalıdır. Dərsdə müəllim və şagirdlər arasında qarşılıqlı hörmət, inam, pedaqoji əməkdaşlıq, xoş əhval-ruhiyyə, müsbət zehni hisslər (şadlıq, təlim sevinci, inam, təəccüb və s.) hakim olmalıdır.

Göstərilən tələblərə cavab verən dərs yaxşı dərs hesab olunur; belə dərsdə yüksək səmərə, müsbət təlim-tərbiyə nəticələri əldə edilir.

**ИСТИФАДЯ ОЛУНМУШ ЯДЯБИЙЙАТ СИЙАЩЫСЫ:**

1. Аьайев Я.Я., Талыбов Й.Р., Еминов А. Исайев И. Педагоэика. Бакы, Адилоьлу, 2006
2. Щясянов А.М., Аьайев Я.Я. Педагоэика. Бакы, Насир, 2007.